Obavijesti i upute kandidatima/kandidatkinjama na raspisani javni natječaj za prijam vježbenika/ce u službu u Grad Skradin, Jedinstveni upravni odjel radi osposobljavanja za obavljanje poslova **komunalnog redara** (1 izvršitelj/ica), na određeno vrijeme od 12 mjeseci

Natječaj objavljen u Narodnim novinama, broj 19, dana 03. ožujka 2017.g.

1. **PODACI O RADNOM MJESTU:**
2. Komunalni redar
* III kategorija, potkategorija, referent, 11.KR

**Opis poslova:** Sukladno zakonu i drugim propisima provodi odluke i druge akte tijela Grada iz oblasti komunalnog gospodarstva (poslove održavanja komunalnog reda, kontrole korištenja javnih površina, prati rad koncesionara te drugih izvođača radova), podnosi izvješća o svom radu i zatečenom stanju. U cilju učinkovitog korištenja javnih površina osigurava uvjete za gospodarski, društveno ekonomski i dr.razvitak, a temeljem uočenog stanja predlaže mjere u cilju unaprijeđenja života građana. Vodi upravni postupak u granicama dobivene ovlasti i donosi prateća rješenja u sklopu poslova koje obavlja. Naplaćuje mandatne kazne i pokreće prekršajni postupak iz oblasti komunalnog gospodarstva. Obavlja i druge poslove po nalogu neposrednog rukovoditelja.

 **Uvjeti:**

* Srednja stručna sprema upravne, prometno-tehničke, tehničke ili druge struke), poznavanje rada na računalu, vozačka dozvola B kategorije.
* bez radnog iskustva u struci ili s radnim iskustvom u struci kraćim od vremena propisanog za vježbenički staž (kraćim od 12 mjeseci)
1. **PODACI O PLAĆI**

Plaću komunalnog redara čini umnožak koeficijenta složenosti poslova radnog mjesta i osnovice. Podaci o osnovici i koeficijentu za obračun plaće mogu se pronaći u Odluci o utvrđivanju osnovice za obračun plaće („Službeni vjesnik Šibensko-kninske županije“, broj 4/11) i Odluci o koeficijentima za obračun plaće službenika i namještenika („Službeni vjesnik Šibensko-kninske županije“, broj 17/10). Sukladno navedenom, osnovica za obračun plaće iznosi: 5.108,84 (bruto), a koeficijent za obračun plaće: 1,00.

Za vrijeme trajanja vježbeničkog staža, vježbenik ostvaruje pravo na plaću u visini 85% plaće radnog mjesta službenika za koje se osposobljava sukladno članku 12. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članku 6. Odluke o pravima iz službe službenika i namještenika Gradske uprave Grada Skradina („Službeni vjesnik Šibensko-kninske županije“, broj 7/07, 13/15)

1. **NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti obavlja se putem pisanog testiranja i intervjua. Prethodnoj provjeri mogu pristupiti samo kandidati koji ispunjavaju formalne uvjete natječaja. Kandidati koji ne ispunjavaju formalne uvjete iz natječaja obavijestit će se o tome pisanim putem. Za svaki dio provjere kandidatima se dodjeljuje određeni broj bodova od 1 do 10.

**Pismeno testiranje**

Pismeno testiranje obavit će se na način da će kandidati istovremeno pisati pred Povjerenstvom za provedbu natječaja (u daljnjem tekstu: Povjerenstvo) pismeni test s 20 pitanja, a test će se pisati 60 minuta.

Svaki točan odgovor, na svako pojedino pitanje donosi 1 plus. Djelomični, odnosno nepotpuni odgovori donose 1/2 plusa.

Pisano testiranje boduje se od 1 do 10 bodova, i to:

* Za 6 pluseva – 1 bod
* Za 7 pluseva – 2 boda
* Za 8 pluseva – 3 boda
* Za 9 pluseva – 4 boda
* Za 10 pluseva – 5 bodova
* Za 11-12 pluseva – 6 bodova
* Za 13-14 pluseva – 7 bodova
* Za 15-16 pluseva – 8 bodova
* Za 17-18 pluseva – 9 bodova
* Za 19-20 pluseva – 10 bodova

O rezultatima pisanog testiranja, svaki kandidat će biti posebno obaviješten.

PRAVILA TESTIRANJA

1. Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta,
2. Po utvrđivanju identiteta i svojstva kandidata, kandidatu će biti dodijeljena pitanja kao i obavijest u kojem vremenu ih treba odgovoriti,
3. Za vrijeme provjere znanja i sposobnosti nije dopušteno:
* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata,
* ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

**Intervju**

Intervju se provodi osobnim razgovorom Povjerenstva sa svakim pojedinim kandidatom ponaosob koji je ostvario najmanje 50% ukupnog broja bodova, tj. 5 bodova na pisanom testiranju.

Svaki intervju se boduje bodovima od 1 do 10, na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene (na dvije decimale). Ukoliko je prosjek bodovne ocjene 0,50 ili prelazi 0,50 onda se broj dodijeljenih bodova zaokružuje na veći broj (npr. 6,50 ili 6,55 zaokružuje se na 7 bodova), a ukoliko je manji od 0,50 onda se dodijeljeni bodovi zaokružuju na manji broj (npr. 6,49 zaokružuje se na 6 bodova).

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad u upravnom tijelu odnosno za obavljanje poslova određenog radnog mjesta.

Rang lista

Nakon prethodne provjere znanja i sposobnosti kandidata Povjerenstvo utvrđuje rang-listu kandidata prema ukupnom broju ostvarenih bodova.

1. **PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI KANDIDATA**

 1. Ustav RH (NN 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 14/14-Odluka Ustavnog suda RH i 05/14)

2. Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13 i 137/15),

3. Zakon o službenicima i namještenicima u lokalnoj i područnoj (regionalnoj) samoupravi (NN 86/08, i 61/11)

4. Zakon o općem upravnom postupku (NN 47/09)

5. Zakon o upravnim sporovima (NN 20/10, 143/12, 152/14 i 94/16- OiRUSRH)

6. Uredba o uredskom poslovanju (NN 7/09)

7. Zakon o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03-pročišćeni tekst, 82/84, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13,147/14, 36/15), članci 17., 18. i 40.

8. Zakon o građevinskoj inspekciji (NN 153/13), članci 2., 42., 43., 44., 45., 46., 47., 48., 49., 50., 51., 52., 53., 54., 55., 56., 57., 58., 59. i 60.

9. Zakon o održivom gospodarenju otpadom (NN 94/13), članci 4., 21. i 36

Svi prethodno u ovoj točci navedeni zakoni mogu se pronaći na internet stranici: [www.nn.hr](http://www.nn.hr)